ŠIAULIŲ MIESTO SAVIVALDYBĖS MERAS

POTVARKIS

DĖL ŠIAULIŲ MIESTO SAVIVALDYBĖS TARYBOS POSĖDŽIO

SUŠAUKIMO

2020 m. rugpjūčio 27 d. Nr. M-31

Šiauliai

Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu, 20 straipsnio 4 dalimi, Valstybės lygio ekstremalios situacijos valstybės operacijų vadovo 2020 m. birželio 16 d. sprendimą Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“, atsižvelgdamas į Lietuvos Respublikos Vyriausybės 2020 m. vasario 26 d. nutarimu Nr. 152 visoje šalyje paskelbtą valstybės lygio ekstremaliąją situaciją, siekdamas užtikrinti Tarybos posėdyje dalyvaujančių asmenų saugumą bei posėdžio viešumą:

1. Sušaukiu 2020 m. rugsėjo 3 d. 13 val. Savivaldybės tarybos posėdžių salėje Šiaulių miesto savivaldybės tarybos posėdį.

2. S u d a r a u Tarybos posėdžio darbotvarkę ir teikiu svarstyti šiuos klausimus:

2.1. Dėl Šiaulių miesto garbės piliečio vardo suteikimo. Tarybos sprendimo projektas TSP-412;

2.2. Dėl Šiaulių miesto savivaldybės tarybos 2020 m. vasario 6 d. sprendimo Nr. T-1 „Dėl Šiaulių miesto savivaldybės 2020–2022 metų strateginio veiklos plano patvirtinimo“ pakeitimo. Tarybos sprendimo projektas TSP-421;

2.3. Dėl Šiaulių miesto savivaldybės tarybos 2020 m. vasario 6 d. sprendimą Nr. T-2 „Dėl Šiaulių miesto savivaldybės 2020 metų biudžeto patvirtinimo“ pakeitimo. Tarybos sprendimo projektas TSP-420;

2.4. Dėl 2019 metų Šiaulių miesto savivaldybės konsoliduotųjų ataskaitų rinkinio ir savivaldybės administracijos direktoriaus rezervo ataskaitos patvirtinimo. Tarybos sprendimo projektas TSP-397;

2.5. Dėl pritarimo investuoti Šiaulių miesto savivaldybės turtą ir didinti nepiniginiu įnašu uždarosios akcinės bendrovės „Šiaulių vandenys“ įstatinį kapitalą. Tarybos sprendimo projektas TSP-381;

2.6. Dėl pritarimo pasirašyti Šiaulių miesto savivaldybės ir uždarosios akcinės bendrovės „Alfestas“ investicijų sutartį. Tarybos sprendimo projektas TSP-377;

2.7. Dėl pritarimo pasirašyti Šiaulių miesto savivaldybės ir uždarosios akcinės bendrovės „Kontivis plius partneriai“ investicijų ir valstybinės žemės nuomos sutartis. Tarybos sprendimo projektas TSP-364;

2.8. Dėl pritarimo pasirašyti Šiaulių miesto savivaldybės ir uždarosios akcinės bendrovės „Ltintus“ investicijų ir valstybinės žemės nuomos sutartis. Tarybos sprendimo projektas TSP-368;

2.9. Dėl pritarimo pasirašyti Šiaulių miesto savivaldybės ir uždarosios akcinės bendrovės „Laumžirgiai“ investicijų sutartį. Tarybos sprendimo projektas TSP-408;

2.10. Dėl Aukštos profesinės kvalifikacijos specialistų pritraukimo (skatinimo) dirbti Šiaulių miesto savivaldybės teritorijoje veikiančiose įmonėse finansinės paramos skyrimo tvarkos aprašo patvirtinimo. Tarybos sprendimo projektas TSP-414;

2.11. Dėl uždarosios akcinės bendrovės „Nemuno vaistinė“ atleidimo nuo nuomos mokesčio. Tarybos sprendimo projektas TSP-389;

2.12. Dėl sutikimo perimti valstybės turtą Šiaulių miesto savivaldybės nuosavybėn ir patikėjimo teise. Tarybos sprendimo projektas TSP-378;

2.13. Dėl materialiojo turto perdavimo viešajai įstaigai Šiaulių centro poliklinikai panaudos sutartimi. Tarybos sprendimo projektas TSP-380;

2.14. Dėl ilgalaikio turto perdavimo viešajai įstaigai Dainų pirminės sveikatos priežiūros centrui panaudos sutartimi. Tarybos sprendimo projektas TSP-379;

2.15. Dėl materialiojo turto perdavimo Šiaulių „Juventos“ progimnazijai. Tarybos sprendimo projektas TSP-363;

2.16. Dėl nekilnojamojo turto Žemaitės g. 22, Šiauliuose, perėmimo iš Šiaulių menų mokyklos. Tarybos sprendimo projektas TSP-362;

2.17. Dėl negyvenamųjų patalpų perdavimo asociacijai Šiaulių miesto vietos veiklos grupei panaudos teise. Tarybos sprendimo projektas TSP-374;

2.18. Dėl Šiaulių miesto savivaldybei nuosavybės teise priklausančio būsto pardavimo. Tarybos sprendimo projektas TSP-375;

2.19. Dėl automobilių stovėjimo aikštelės Metalistų g. 8B, Šiauliuose, viešo nuomos konkurso skelbimo. Tarybos sprendimo projektas TSP-371;

2.20. Dėl negyvenamojo pastato Kviečių g. 7, Šiauliuose, viešo nuomos konkurso skelbimo. Tarybos sprendimo projektas TSP-372;

2.21. Dėl negyvenamųjų patalpų Vilniaus g. 170, Šiauliuose, viešo nuomos konkurso skelbimo. Tarybos sprendimo projektas TSP-373;

2.22. Dėl Šiaulių miesto savivaldybės bendruomenės sveikatos tarybos 2019 metų veiklos ataskaitos patvirtinimo. Tarybos sprendimo projektas TSP-387;

2.23. Dėl Triukšmo prevencijos Šiaulių miesto viešosiose vietose taisyklių patvirtinimo. Tarybos sprendimo projektas TSP-419;

2.24. Dėl sveikatos priežiūros įstaigos paskyrimo teikti pirminio lygio asmens sveikatos priežiūros paslaugas. Tarybos sprendimo projektas TSP-388;

2.25. Dėl Šiaulių miesto savivaldybės narkotikų kontrolės komisijos sudarymo. Tarybos sprendimo projektas TSP-369;

2.26. Dėl Šiaulių miesto savivaldybės tarybos 2014 m. gruodžio 18 d. sprendimu Nr. T-386 „Dėl Šiaulių miesto savivaldybės visuomenės sveikatos rėmimo specialiosios programos patvirtinimo“ pakeitimo. Tarybos sprendimo projektas TSP-370;

2.27. Dėl Šiaulių miesto savivaldybės tarybos 2020 m. liepos 2 d. sprendimo Nr. T-289 „Dėl Saugaus elgesio Šiaulių miesto paviršinių vandens telkinių vandenyje ir ant paviršinių vandens telkinių ledo taisyklių patvirtinimo“ pakeitimo. Tarybos sprendimo projektas TSP-376;

2.28. Dėl pritarimo Šiaulių miesto savivaldybės, Raseinių, Kelmės ir Šiaulių rajonų savivaldybių bendradarbiavimo sutarčiai dėl religinio turizmo kūrimo ir skatinimo. Tarybos sprendimo projektas TSP-382;

2.29. Dėl Vietinės rinkliavos už leidimo organizuoti komercinius renginius Šiaulių miesto savivaldybei priklausančiose ir kitose nesuformuotose viešojo naudojimo teritorijose išdavimą nuostatų patvirtinimo. Tarybos sprendimo projektas TSP-415;

2.30. Dėl Šiaulių miesto reprezentacinio renginio statuso suteikimo ir dalinio finansavimo iš Šiaulių miesto savivaldybės biudžeto lėšų tvarkos aprašo patvirtinimo. Tarybos sprendimo projektas TSP-366;

2.31. Dėl Šiaulių miesto savivaldybės tarybos 2016 m. lapkričio 3 d. sprendimo Nr. T-386 „Dėl Masinių renginių organizavimo Šiaulių mieste tvarkos aprašo patvirtinimo“ pakeitimo. Tarybos sprendimo projektas TSP-367;

2.32. Dėl Šiaulių „Juventos“ progimnazijos nuostatų patvirtinimo. Tarybos sprendimo projektas TSP-402;

2.33. Dėl Šiaulių miesto savivaldybės švietimo centro nuostatų patvirtinimo. Tarybos sprendimo projektas TSP-401;

2.34. Dėl Šiaulių gimnazijų nuostatų patvirtinimo. Tarybos sprendimo projektas TSP-398;

2.35. Dėl Šiaulių suaugusiųjų mokyklos nuostatų patvirtinimo. Tarybos sprendimo projektas TSP-400;

2.36. Dėl Šiaulių neformaliojo vaikų švietimo mokyklų nuostatų patvirtinimo. Tarybos sprendimo projektas TSP-399;

2.37. Dėl Neformaliojo vaikų švietimo veiklų organizavimo ir finansavimo tvarkos aprašo patvirtinimo. Tarybos sprendimo projektas TSP-395;

2.38. Dėl Šiaulių miesto savivaldybės tarybos 2016 m. sausio 28 d. sprendimą Nr. T-13 „Dėl Šiaulių miesto savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo. Tarybos sprendimo projektas TSP-394;

2.39. Dėl Šiaulių miesto savivaldybės tarybos 2014 m. rugsėjo 25 d. sprendimo Nr. T-272 „Dėl mokamų paslaugų įkainių“ pakeitimo. Tarybos sprendimo projektas TSP-383;

2.40. Dėl Šiaulių miesto savivaldybės tarybos 2020 m. kovo 5 d. sprendimo Nr. T-76 „Dėl klasių ir mokinių skaičiaus Šiaulių miesto bendrojo ugdymo mokyklose 2020–2021 mokslo metais nustatymo“ pakeitimo. Tarybos sprendimo projektas TSP-418;

2.41. Dėl Šiaulių miesto savivaldybės tarybos 2020 m. balandžio 16 d. sprendimo Nr. T-105 „Dėl Šiaulių sporto gimnazijos klasių ir mokinių skaičiaus 2020–2021 mokslo metais nustatymo“ pakeitimo. Tarybos sprendimo projektas TSP-416;

2.42. Dėl kompleksinių paslaugų namų „Alka“ nuostatų patvirtinimo. Tarybos sprendimo projektas TSP-416;

2.43. Dėl Piniginės socialinės paramos ir pašalpų nepasiturintiems Šiaulių miesto savivaldybės gyventojams teikimo tvarkos aprašo patvirtinimo. Tarybos sprendimo projektas TSP-404;

2.44. Dėl Taksi stotelių įrengimo Šiaulių miesto savivaldybės teritorijoje tvarkos aprašo patvirtinimo. Tarybos sprendimo projektas TSP-384;

2.45. Dėl Šiaulių miesto savivaldybės tarybos 2009 m. vasario 26 d. sprendimo Nr. T-71 „Dėl Šiaulių miesto savivaldybės herbų naudojimo taisyklių patvirtinimo“ pakeitimo. Tarybos sprendimo projektas TSP-406;

2.46. Dėl Gluosnio Sodų 3-iosios gatvės pavadinimo suteikimo. Tarybos sprendimo projektas TSP-411;

2.47. Dėl gyventojų apklausos. Tarybos sprendimo projektas TSP-385;

2.48. Dėl Šiaulių miesto savivaldybės tarybos 2018 m. vasario 1 d. sprendimą Nr. T-22 „Dėl įgaliojimo suteikimo“ panaikinimo. Tarybos sprendimo projektas TSP-391;

2.49. Dėl pritarimo įgyvendinti projektą „Paslaugų centro vaikams įkūrimas Šiaulių regione“. Tarybos sprendimo projektas TSP-403;

2.50. Dėl atsisakymo skirti papildomą finansavimą bankrutavusiai viešajai įstaigai „Sportas visiems – Šiaulių regionas 2012“. Tarybos sprendimo projektas TSP-409;

3. A p r i b o j u lankytojų srautus ir jų patekimą į Šiaulių miesto tarybos posėdžių salę 2020 m. rugsėjo 3 d. vyksiančio Tarybos posėdžio metu, išskyrus:

3.1. Tarybos narius bei jiems padedančius asmenis;

3.2. Lietuvos Respublikos Vyriausybės atstovą Šiaulių ir Telšių apskrityse;

3.3. Tarybos ir mero sekretoriato darbuotojus;

3.4. Šiaulių miesto savivaldybės administracijos direktorių ir direktoriaus pavaduotoją;

3.5. Šiuos Šiaulių miesto savivaldybės administracijos darbuotojus:

3.5.1. Tarybos posėdyje svarstomų klausimų pristatytojus (pranešėjus);

3.5.2. Tarybos posėdį techniškai aptarnaujančius asmenis;

3.6. Iš anksto (likus ne mažiau kaip 1 valandai iki Tarybos posėdžio) užsiregistravusius visuomenės informavimo priemonių atstovus;

3.7. Į Tarybos posėdį pakviestus asmenis.

3.8. Norinčius pasisakyti ir iš anksto užsiregistravusius (likus ne mažiau kaip 1 valandai iki Tarybos posėdžio) asmenis. Vienu metu į Tarybos posėdžių salę įleidžiamas tik vienas pasisakantis asmuo, kuris į salę gali patekti, kai pradedamas svarstyti klausimas dėl kurio pasisakyti asmuo ir registravosi, prieš tai iš salės pasišalinus kitam pasisakiusiam asmeniui. Pasisakantis asmuo Tarybos posėdžių salėje gali būti tik svarstomo klausimo, dėl kurio jis registravosi pasisakyti, metu.

4. R e k o m e n d u o j u Šiaulių miesto savivaldybės Tarybos nariams, Lietuvos Respublikos Vyriausybės atstovui Šiaulių ir Telšių apskrityse ir Tarybos ir mero sekretoriato (toliau – Sekretoriato) darbuotojams dalyvaujant Šiaulių miesto savivaldybės tarybos posėdyje dėvėti nosį ir burną dengiančias apsaugos priemones (veido kaukes, respiratorius ar kitas priemones).

5. Į p a r e i g o j u Šiaulių miesto savivaldybės administracijos direktorių užtikrinti:

5.1. viešą Tarybos posėdžio transliaciją;

5.2. lankytojų srautų reguliavimą Tarybos posėdžio metu;

5.3. Tarybos posėdžių salės parengimą pagal Valstybės lygio ekstremalios sutuacijos valstybės operacijų vadovo nurodymus ir rekomendacijas.

6. Informuoju, kad Savivaldybės patalpose galioja Šiaulių miesto savivaldybės administracijos direktoriaus 2020 m. rugpjūčio 17 d. įsakymas Nr. A-1083 „Dėl darbo vietoms būtinų sąlygų Šiaulių miesto savivaldybės administracijoje“.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Savivaldybės meras	Artūras Visockas